CELEX: 32022D0337
Language: ro
Date: 2022-02-28 00:00:00
Title: Decizia (PESC) 2022/337 a Consiliului din 28 februarie 2022 de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei

28.2.2022   
               
               
                  RO
               
               
                  Jurnalul Oficial al Uniunii Europene
               
               
                  L 59/1
               
            
         DECIZIA (PESC) 2022/337 A CONSILIULUI
         din 28 februarie 2022
         de modificare a Deciziei 2014/145/PESC privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:
         
                     (1)
                  
                  
                     La 17 martie 2014, Consiliul a adoptat Decizia 2014/145/PESC (1).
                  
               
                     (2)
                  
                  
                     Uniunea rămâne neclintită în sprijinirea suveranității și integrității teritoriale a Ucrainei.
                  
               
                     (3)
                  
                  
                     În concluziile sale din 24 și 25 iunie 2021, Consiliul European a invitat Rusia să își asume în întregime responsabilitatea în ceea ce privește asigurarea punerii în aplicare depline a acordurilor de la Minsk, aceasta fiind condiția esențială pentru orice schimbare substanțială a poziției Uniunii. Acesta a subliniat necesitatea unui răspuns ferm și coordonat din partea Uniunii și a statelor sale membre la orice nouă activitate răuvoitoare, ilegală și destabilizatoare din partea Rusiei, utilizându-se pe deplin toate instrumentele aflate la dispoziția Uniunii și asigurându-se coordonarea cu partenerii. În acest scop, Consiliul European a invitat, de asemenea, Comisia și Înaltul Reprezentant al Uniunii pentru afaceri externe și politica de securitate (denumit în continuare „Înaltul Reprezentant”) să prezinte opțiuni pentru măsuri restrictive suplimentare, inclusiv sancțiuni economice.
                  
               
                     (4)
                  
                  
                     În concluziile sale din 16 decembrie 2021, Consiliul European a subliniat necesitatea urgentă ca Rusia să dezamorseze tensiunile cauzate de concentrarea de forțe militare de-a lungul frontierei sale cu Ucraina și de retorica agresivă. Acesta și-a reafirmat sprijinul deplin pentru suveranitatea și integritatea teritorială a Ucrainei. Consiliul European a încurajat eforturile diplomatice și a sprijinit formatul Normandia pentru realizarea punerii în aplicare depline a acordurilor de la Minsk, dar în același timp a afirmat că orice nouă agresiune militară împotriva Ucrainei va antrena ca răspuns consecințe majore și costuri severe, inclusiv măsuri restrictive stabilite în coordonare cu partenerii.
                  
               
                     (5)
                  
                  
                     La 24 ianuarie 2022, Consiliul a aprobat concluzii în care a condamnat acțiunile agresive și amenințările continue ale Rusiei împotriva Ucrainei și a solicitat Rusiei să detensioneze situația, să respecte dreptul internațional și să participe în mod constructiv la dialog în cadrul mecanismelor internaționale stabilite. Consiliul a reafirmat angajamentul deplin al Uniunii față de principiile fundamentale pe care se bazează securitatea europeană, consacrate în Carta Organizației Națiunilor Unite (ONU) și în documentele fondatoare ale Organizației pentru Securitate și Cooperare în Europa, inclusiv Actul final de la Helsinki și Carta de la Paris. Aceste principii fundamentale includ în special egalitatea suverană și integritatea teritorială a statelor, inviolabilitatea frontierelor, abținerea de la amenințarea cu forța sau de la folosirea acesteia și libertatea statelor de a-și alege sau de a-și modifica propriile mecanisme de securitate. Consiliul a afirmat că principiile nu sunt nici negociabile, nici supuse revizuirii sau reinterpretării și că încălcarea lor de către Rusia reprezintă un obstacol în calea unui spațiu de securitate comun și indivizibil în Europa și amenință pacea și stabilitatea pe continentul european. Reamintind concluziile Consiliului European din 16 decembrie 2021, Consiliul a reafirmat că orice nouă agresiune militară a Rusiei împotriva Ucrainei va avea consecințe majore și costuri severe, inclusiv un spectru larg de măsuri restrictive sectoriale și individuale care ar urma să fie adoptate în coordonare cu partenerii.
                  
               
                     (6)
                  
                  
                     La 19 februarie 2022, Înaltul Reprezentant a emis o declarație în numele Uniunii, exprimându-și îngrijorarea cu privire la concentrarea masivă de forțe armate ruse în Ucraina și în jurul acesteia și a solicitat Rusiei să acționeze în direcția unui dialog semnificativ și a diplomației, să dea dovadă de reținere și să detensioneze situația printr-o retragere substanțială a forțelor militare din apropierea frontierelor Ucrainei.
                  
               
                     (7)
                  
                  
                     La 21 februarie 2022, președintele Federației Ruse a semnat un decret de recunoaștere a „independenței și suveranității” zonelor necontrolate de guvern din oblastele Donețk și Luhansk ale Ucrainei și a comandat forțelor armate ruse să pătrundă în aceste zone.
                  
               
                     (8)
                  
                  
                     La 22 februarie 2022, Înaltul Reprezentant a emis o declarație în numele Uniunii prin care a condamnat respectivul act ilegal, care subminează și mai mult suveranitatea și independența Ucrainei și reprezintă o încălcare gravă a dreptului internațional și a acordurilor internaționale, inclusiv a Cartei ONU, a Actului final de la Helsinki, a Cartei de la Paris și a Memorandumului de la Budapesta, precum și a acordurilor de la Minsk și a Rezoluției 2202 (2015) a Consiliului de Securitate al ONU. Înaltul Reprezentant a făcut apel la Rusia, în calitate de parte la conflict, să anuleze recunoașterea, să își respecte angajamentele, să respecte dreptul internațional și să revină la discuțiile din cadrul formatului Normandia și al Grupului trilateral de contact. El a anunțat că Uniunea va răspunde la aceste încălcări recente ale Rusiei prin adoptarea de urgență a unor măsuri restrictive suplimentare.
                  
               
                     (9)
                  
                  
                     La 24 februarie 2022, președintele Federației Ruse a anunțat o operație militară în Ucraina, iar forțele armate ruse au început un atac asupra Ucrainei. Atacul respectiv reprezintă o încălcare flagrantă a integrității teritoriale, a suveranității și a independenței Ucrainei.
                  
               
                     (10)
                  
                  
                     La 24 februarie 2022, Înaltul Reprezentant a emis o declarație în numele Uniunii prin care a condamnat în cei mai fermi termeni posibili invazia neprovocată a Ucrainei de către forțele armate ale Federației Ruse și implicarea Belarusului în această agresiune împotriva Ucrainei. Înaltul Reprezentant a indicat că răspunsul Uniunii va include măsuri restrictive atât sectoriale, cât și individuale.
                  
               
                     (11)
                  
                  
                     La 24 februarie 2022, Consiliul European a condamnat în termenii cei mai fermi agresiunea militară neprovocată și nejustificată a Federației Ruse împotriva Ucrainei. Prin acțiunile sale militare ilegale, Rusia încalcă grav dreptul internațional și principiile Cartei ONU și subminează securitatea și stabilitatea europeană și mondială. Consiliul European a convenit asupra unor măsuri restrictive suplimentare care vor impune Rusiei consecințe grave și masive pentru acțiunile sale, în strânsă coordonare cu partenerii și aliații noștri.
                  
               
                     (12)
                  
                  
                     Având în vedere gravitatea situației, Consiliul consideră că ar trebui să fie adăugate 26 de persoane și o entitate pe lista persoanelor, entităților și organismelor cărora li se aplică măsuri restrictive, prevăzută în anexa la Decizia 2014/145/PESC.
                  
               
                     (13)
                  
                  
                     Prin urmare, Decizia 2014/145/PESC ar trebui să fie modificată în consecință,
                  
               ADOPTĂ PREZENTA DECIZIE:
         
            Articolul 1
            Persoanele și entitatea enumerate în anexa la prezenta decizie se adaugă pe lista care figurează în anexa la Decizia 2014/145/PESC.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 28 februarie 2022.
            
               
                  Pentru Consiliu
               
               
                  Președintele
               
               J.-Y. LE DRIAN
            
         
         
            (1)  Decizia 2014/145/PESC a Consiliului din 17 martie 2014 privind măsuri restrictive în raport cu acțiunile care subminează sau amenință integritatea teritorială, suveranitatea și independența Ucrainei (JO L 78, 17.3.2014, p. 16).
      
      
         
            ANEXĂ
            Următoarele persoane și entități se adaugă pe lista persoanelor, a entităților și a organismelor prevăzută în anexa la Decizia 2014/145/PESC:
            
                        1.
                     
                     
                        Persoane
                        
                                     
                                 
                                 
                                    Nume
                                 
                                 
                                    Date de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    „671.
                                 
                                 
                                    Igor Ivanovici SECHIN
                                    (Игорь Иванович СЕЧИН)
                                 
                                 
                                    Data nașterii: 7.9.1960
                                    Locul nașterii: Leningrad, fosta URSS (în prezent Federația Rusă)
                                    Cetățenie: rusă
                                    Sexul: masculin
                                 
                                 
                                    Igor Sechin este directorul general al Rosneft, companie petrolieră rusă de stat și unul dintre cei mai mari producători de țiței din lume. Este unul dintre cei mai de încredere și mai apropiați consilieri ai lui Vladimir Putin, precum și prietenul său personal. A fost în legătură cu președintele rus în fiecare zi. Este considerat unul dintre cei mai puternici membri ai elitei politice ruse. Legăturile sale cu Vladimir Putin datează de mult timp și sunt profunde. A lucrat cu președintele în cadrul cabinetului primarului din Sankt Petersburg în anii ’90 și a dat dovadă de loialitate de atunci și până în prezent. În 1999, dl Sechin a devenit adjunctul șefului administrației lui Vladimir Putin, în 2008 viceprim-ministru, iar în 2012 directorul general al Rosneft. Este unul dintre oligarhii ruși care lucrează în parteneriat cu statul rus.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Se numără printre persoanele din anturajul lui Putin care obțin câștiguri financiare și misiuni importante în schimbul subordonării și al fidelității. I-au fost încredințate sarcini importante și dificile de către președinte și a fost răsplătit cu conducerea companiei Rosneft și o avere considerabilă. Sub conducerea lui Igor Sechin, Rosneft a fost implicată în finanțarea plantațiilor vitivinicole ale palatului de lângă Gelendzhik, considerat a fi utilizat personal de președintele Putin.
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei și a obținut beneficii de pe urma acțiunilor acestora.
                                    Mai mult decât atât, Rosneft Aero, o filială a Rosneft al cărei director general este dl Sechin, furnizează combustibil turboreactor Aeroportului Simferopol, care asigură legătura pe cale aeriană între teritoriul anexat ilegal Crimeea și Sevastopol și Rusia. Prin urmare, el sprijină consolidarea peninsulei Crimeea, anexată în mod ilegal, ca parte integrantă a Federației Ruse, fapt care, la rândul său, subminează și mai mult integritatea teritorială, suveranitatea și independența Ucrainei.
                                 
                                 
                                     
                                 
                              
                                    672.
                                 
                                 
                                    Nikolai Petrovich TOKAREV
                                    (Николай Петрович ТОКАРЕВ)
                                 
                                 
                                    Data nașterii: 20.12.1950
                                    Locul nașterii: Karaganda, RSS Kazahă (în prezent Kazahstan)
                                 
                                 
                                    Nikolay Tokarev este directorul general al Transneft, importantă companie rusă de petrol și gaze. Este o veche cunoștință și asociat apropiat al lui Vladimir Putin. A lucrat împreună cu Putin în KGB în anii ’80. Dl Tokarev este unul dintre oligarhii care lucrează cu statul rus care au preluat controlul asupra unor importante active de stat în anii 2000, în vremea când președintele Putin își consolida puterea, și care lucrează într-un parteneriat strâns cu statul rus. Dl Tokarev este la conducerea Transneft, una dintre cele mai importante companii controlate de guvern din Rusia, care transportă o cantitate considerabilă de petrol rusesc prin intermediul unei bine dezvoltate rețele de conducte de petrol.
                                    Transneft aflată sub conducerea lui Nikolay Tokarev este unul dintre principalii sponsori ai palatului de lângă Gelendzhik, despre care se consideră la scară largă că este utilizat personal de președintele Putin. Nikolay Tokarev beneficiază de pe urma apropierii față de autoritățile ruse. Cunoștințe și rude apropiate ale dlui Tokarev s-au îmbogățit datorită contractelor semnate cu companiile de stat.
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei și a obținut beneficii de pe urma acțiunilor acestora.
                                 
                                 
                                    28.2.2022
                                 
                              
                                    673.
                                 
                                 
                                    Alisher USMANOV
                                    (rusă: Алишер Бурханович УСМАНОВ; uzbecă: Alisher USMONOV)
                                 
                                 
                                    Data nașterii: 9.9.1953
                                    Locul nașterii: Chust, RSS Uzbekă, Uniunea Sovietică
                                    Funcție: oligarh rus.
                                 
                                 
                                    Alisher Usmanov este oligarh pro-Kremlin cu legături deosebit de strânse cu președintele rus Vladimir Putin. S-a afirmat că este unul dintre oligarhii preferați al lui Vladimir Putin. Este considerat unul dintre funcționarii afaceriști ai Rusiei cărora li s-a încredințat asigurarea fluxurilor financiare, însă situația lor depinde de voința președintelui. Există informații potrivit cărora dl Usmanov a servit drept paravan pentru președintele Putin, rezolvând probleme de afaceri ale acestuia. Conform datelor FinCEN, i-a plătit 6 milioane USD influentului consilier al lui Vladimir Putin pe nume Valentin Yumashev. Dmitry Medvedev, vicepreședintele Consiliului de Securitate al Rusiei și fost președinte și prim-ministru al Rusiei, a obținut foloase prin utilizarea în scopuri personale a unor rezidențe luxoase controlate de dl Usmanov.
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Dl Usmanov are interese în companii din domeniul minereurilor de fier și al oțelului, din domeniul mass-media și din domeniul internetului. Cel mai mare holding al său este gigantul din domeniul oțelului Metalloinvest. Atunci când dl Usmanov a preluat controlul cotidianului cu profil economic Kommersant, libertatea personalului editorial a fost îngrădită, iar publicația a adoptat o atitudine pro-Kremlin evidentă. Ziarul Kommersant, sub patronajul dlui Usmanov, a publicat un articol propagandist antiucrainean scris de Dmitry Medvedev, în care fostul președinte al Rusiei susținea că este inutil să se inițieze discuții cu actualele autorități ucrainene, care, în opinia sa, se află sub control străin direct.
                                    Prin urmare, dl Usmanov a sprijinit în mod activ politicile guvernului rus de destabilizare a Ucrainei.
                                 
                                 
                                     
                                 
                              
                                    674.
                                 
                                 
                                    Petr Olegovich AVEN
                                    (Пëтр Олегович АВЕН)
                                 
                                 
                                    Data nașterii: 16.3. 1955
                                    Locul nașterii: Moscova, Federația Rusă
                                    Funcție: Oligarh, apropiat lui Vladimir Putin. Unul dintre principalii acționari ai Alfa Group
                                    Sexul: masculin
                                 
                                 
                                    Petr Aven este unul dintre oligarhii cei mai apropiați lui Vladimir Putin. Este un important acționar al Alfa Group, care include una dintre marile bănci din Rusia, Alfa Bank. Este unul dintre cei aproximativ 50 de bogați afaceriști ruși care se întâlnesc în mod regulat cu Vladimir Putin la Kremlin. Nu acționează independent de voința președintelui Putin. Prietenia sa cu Vladimir Putin datează din anii ’90. Pe vremea când era ministru al relațiilor economice externe, l-a ajutat pe Vladimir Putin, la vremea respectivă viceprimar al Sankt Petersburg, în cadrul investigației comisiei Sal’ye. Este cunoscut de asemenea drept prieten personal deosebit de apropiat al șefului Rosneft, Igor Sechin, un aliat-cheie al lui Putin. Fiica cea mare a lui Vladimir Putin, Maria, a desfășurat un proiect caritabil, Alfa-Endo, care a fost finanțat de Alfa Bank.
                                    Dl Aven a obținut foloase în urma conexiunilor sale cu guvernul. El i-a scris o scrisoare lui Vladimir Putin pentru a se plânge în legătură cu decizia Curții de Arbitraj de la Moscova în cauza privind interesele uneia dintre afacerile sale. Vladimir Putin l-a instruit pe procurorul general al Rusei să investigheze cauza. Vladimir Putin a recompensat fidelitatea Alfa Group față de autoritățile ruse oferind ajutor politic planurilor de investiții străine ale Alfa Group.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Dl Aven și partenerul său de afaceri Mikhail Fridman s-au implicat în eforturile Kremlinului în sensul ridicării sancțiunilor occidentale emise ca reacție la politica agresivă a Rusiei față de Ucraina. În 2016, Vladimir Putin l-a avertizat pe dl Aven cu privire la posibilitatea ca Statele Unite să impună sancțiuni suplimentare împotriva lui Aven și/sau Alfa-Bank și i-a sugerat să ia măsuri pentru a se proteja pe sine și Alfa-Bank, iar dl Aven s-a conformat. În 2018, dl Aven împreună cu dl Fridman au vizitat Washington DC într-o misiune neoficială pentru a transmite mesajul guvernului rus cu privire la sancțiunile SUA și la contrasancțiunile Federației Ruse.
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei și a obținut beneficii de pe urma acțiunilor acestora. De asemenea, el a sprijinit acțiuni sau politici care subminează sau amenință integritatea teritorială, suveranitatea și independența Ucrainei.
                                 
                                 
                                     
                                 
                              
                                    675.
                                 
                                 
                                    Mikhail Maratovich FRIDMAN
                                    (Михаил Маратович ФРИДМАН)
                                 
                                 
                                    Data nașterii: 21.4.1964
                                    Locul nașterii: Liov, Federația Rusă
                                    Sexul: masculin
                                 
                                 
                                    Mikhail Fridman este fondatorul și unul dintre principalii acționari ai Alfa Group, care include importanta bancă rusească Alfa Bank. A reușit să cultive legături solide cu administrația lui Vladimir Putin și este considerat a fi un principal finanțator rus și facilitator din anturajul lui Putin. A reușit să dobândească active de stat prin conexiunile sale cu guvernul. Fiica cea mare a lui Vladimir Putin, Maria, a desfășurat un proiect caritabil, Alfa-Endo, care a fost finanțat de Alfa Bank. Vladimir Putin a recompensat fidelitatea Alfa Group față de autoritățile ruse oferind ajutor politic planurilor de investiții străine ale Alfa Group.
                                    Dl Fridman și partenerul său de afaceri Petr Aven s-au implicat în eforturile Kremlinului în sensul ridicării sancțiunilor occidentale emise ca reacție la politica agresivă a Rusiei față de Ucraina. În 2018, dl Fridman împreună cu dl Aven au vizitat Washington DC într-o misiune neoficială pentru a transmite mesajul guvernului rus cu privire la sancțiunile SUA și la contrasancțiunile Federației Ruse.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei și a obținut beneficii de pe urma acțiunilor acestora. De asemenea, el a sprijinit acțiuni sau politici care subminează sau amenință integritatea teritorială, suveranitatea și independența Ucrainei.
                                 
                                 
                                     
                                 
                              
                                    676.
                                 
                                 
                                    Sergei Pavlovich ROLDUGIN (Сергей Павлович РОЛДУГИН)
                                 
                                 
                                    Data nașterii: 28.9.1951
                                    Locul nașterii: Oblastul Sahalin
                                    Violoncelist
                                    Funcție: om de afaceri, prieten apropiat al lui Vladimir Putin.
                                 
                                 
                                    Dl Roldugin este un om de afaceri care are legături strânse cu Vladimir Putin. El face parte din rețeaua financiară a lui Putin. Deține cel puțin 5 entități offshore și își păstrează activele la Bank Rossiya (care face obiectul sancțiunilor Uniunii), cunoscută la Moscova drept «portofelul lui Putin». Potrivit investigației ICIJ, dl Roldugin este răspunzător pentru «spălarea» a cel puțin 2 miliarde USD prin bănci și companii offshore ca parte a rețelei financiare ascunse a lui Putin. A participat și la mecanismul de spălare a banilor «Troika» și a trecut prin sistem miliarde de USD. Mai mult decât atât, a primit peste 69 de milioane USD prin companii din cadrul mecanismului de spălare a banilor «Troika».
                                    Prin urmare, este răspunzător pentru oferirea de sprijin material sau financiar activ factorilor de decizie ruși responsabili de anexarea Crimeei și de destabilizarea Ucrainei.
                                 
                                 
                                    28.2.2022
                                 
                              
                                    677.
                                 
                                 
                                    Dmitry Sergeyevich PESKOV
                                    (Дмитрий Сергеевич ПЕСКОВ)
                                 
                                 
                                    Data nașterii: 17.10.1967
                                    Locul nașterii: Moscova, Federația Rusă
                                    Sexul: masculin
                                 
                                 
                                    Dmitri Peskov este secretarul de presă al președintelui Putin. A apărat public politica agresivă a Rusiei împotriva Ucrainei, inclusiv anexarea ilegală a Crimeei și a Sevastopolului de către Federația Rusă. A dat numeroase declarații în care a afirmat că teritoriul Crimeei și Sevastopolului reprezintă o parte integrantă din Rusia și că este imposibil ca acest teritoriu să revină la Ucraina. A calificat acțiunile ucrainene care urmăreau să pună capăt ocupației ruse a Peninsulei Crimeea drept revendicare teritorială împotriva Rusiei. Și-a exprimat opinia că este imposibil să se poarte negocieri cu autoritățile ucrainene și a subliniat că partea rusă nu le consideră ca fiind un partener. A infirmat faptul că existau trupe ruse în Donbas. De asemenea, a transmis mesajul că sancțiunile occidentale nu au niciun efect real asupra Rusiei. A amenințat că Rusia va riposta prin contrasancțiuni.
                                    Prin urmare, a sprijinit în mod activ acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    678.
                                 
                                 
                                    Dmitry Nikolaevich CHERNYSHENKO
                                    (Дмитрий Николаевич ЧЕРНЫШЕНКО)
                                 
                                 
                                    Data nașterii: 20.9.1968
                                    Locul nașterii: Saratov, Rusia
                                    Funcție: Viceprim-ministru al Rusiei pentru turism, sport, cultură și comunicare
                                    Membru al consiliului de administrație al Căilor Ferate ruse
                                    Sexul: masculin
                                 
                                 
                                    Dmitry Chernyshenko este viceprim-ministru al Rusiei pentru turism, sport, cultură și comunicare și membru al consiliului de administrație ale Căilor Ferate ruse, numit în această funcție de Guvernul Federației Ruse.
                                    În octombrie 2021, Rusia s-a angajat într-o concentrare fără precedent de forțe militare la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. Forțele armate ruse au efectuat exerciții militare la scară largă în acea regiune. Aceasta a condus la escaladarea conflictului și a pus o presiune destabilizatoare asupra Ucrainei. Căile Ferate ruse, din al căror consiliu de administrație face parte dl Chernyshenko, au transportat personal militar și echipamente militare ale forțelor armate ruse în zonele din apropierea frontierei cu Ucraina. La 24 februarie 2022, Rusia a lansat o agresiune militară la scară largă asupra Ucrainei.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    679.
                                 
                                 
                                    Irek Envarovich FAIZULLIN
                                    (Ирек Энварович ФАЙЗУЛЛИН)
                                 
                                 
                                    Data nașterii: 8.12.1962
                                    Locul nașterii: Kazan, URSS, în prezent Federația Rusă
                                    Funcție: membru al consiliului de administrație al Căilor Ferate ruse.
                                    Ministrul construcțiilor și locuințelor al Federației Ruse.
                                    Sexul: masculin
                                 
                                 
                                    Dl Irek Faizullin este ministrul construcțiilor și locuințelor al Rusiei și membru al consiliului de administrație al Căilor Ferate ruse, numit în această funcție de guvernul Federației Ruse.
                                    În octombrie 2021, Rusia s-a angajat într-o concentrare fără precedent de forțe militare la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. Forțele armate ruse au efectuat exerciții militare la scară largă în acea regiune. Aceasta a condus la escaladarea conflictului și a pus o presiune destabilizatoare asupra Ucrainei. Căile Ferate ruse, din al căror consiliu de administrație face parte dl Faizullin, au transportat personal militar și echipamente militare ale forțelor armate ruse în zonele din apropierea frontierei cu Ucraina.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    680.
                                 
                                 
                                    Vitaly Gennadyevich SAVELYEV
                                    (Виталий Геннадьевич САВЕЛЬЕВ)
                                 
                                 
                                    Data nașterii: 18.1.1954
                                    Locul nașterii: Tașkent, Uzbekistan
                                    Funcție: Membru al consiliului de administrație al Căilor Ferate ruse. Ministrul transporturilor din Rusia din 2020, fost director general al Aeroflot
                                 
                                 
                                    Vitaly Savelyev este ministrul transporturilor al Federației Ruse și membru al consiliului de administrație al Căilor Ferate ruse, numit în această funcție de guvernul Federației Ruse. Este fostul director general al Aeroflot.
                                    În octombrie 2021, Rusia s-a angajat într-o concentrare fără precedent de forțe militare la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. Forțele armate ruse au efectuat exerciții militare la scară largă în acea regiune. Aceasta a condus la escaladarea conflictului și a pus o presiune destabilizatoare asupra Ucrainei. Căile Ferate ruse, din al căror consiliu de administrație face parte dl Savelyev, au transportat personal militar și echipamente militare ale forțelor armate ruse în zonele din apropierea frontierei cu Ucraina.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Mai mult, sub conducerea dlui Savelyev, Aeroflot a asigurat în mod regulat servicii de transport aerian de pasageri între aeroporturile ruse și aeroportul internațional Simferopol, prin urmare acesta a sprijinit consolidarea peninsulei Crimeea anexate ilegal în Federația Rusă, ceea ce a subminat într-o și mai mare măsură integritatea teritorială, suveranitatea și independența Ucrainei.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                     
                                 
                              
                                    681.
                                 
                                 
                                    Andrey Anatolyevich TURCHAK
                                    (ТУРЧАК, Андрей Анатольевич)
                                 
                                 
                                    Data nașterii: 20.12.1975
                                    Locul nașterii: Leningrad, fosta URSS (în prezent Federația Rusă)
                                    Funcție: Secretar al consiliului general al partidului Rusia Unită
                                    Prim-vicepreședinte al consiliului federativ.
                                 
                                 
                                    Andrey Turchak este secretar al consiliului general al partidului Rusia Unită și prim-vicepreședinte al consiliului federativ. Succesul său politic este datorat tatălui său, Anatoly Turchak, care a participat la antrenamente de judo cu Vladimir Putin și cu frații Rotenberg. A promovat o atitudine pozitivă față de recunoașterea așa-ziselor «republici populare» separatiste Donețk și Luhansk.
                                    A solicitat autorităților ruse să furnizeze arme avansate forțelor separatiste proruse din regiunea Donbas. A declarat public că este imposibil să se ajungă la o soluționare pașnică a conflictului din Donbas cu autoritățile ucrainene. A făcut declarații nefondate cu privire la o ofensivă militară ucraineană planificată în Donbas. A purtat negocieri cu Denis Pushilin, șeful entității separatiste, așa-numita «Republică Populară Donețk». A vizitat un punct de mobilizare a forțelor armate separatiste din zona de primă linie din Donbas pentru a-i felicita personal pe soldații entității separatiste, așa numita «Republică Populară Donețk», cu ocazia Zilei Apărătorului Patriei. A susținut în mod public decizia Rusiei de a recunoaște «republicile» separatiste din Donbas. A afirmat că Rusiei îi sunt indiferente sancțiunile occidentale.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                     
                                 
                              
                                    682.
                                 
                                 
                                    Tigran Edmondovich KEOSAYAN
                                    (Тигран Эдмондович КЕОСАЯН)
                                 
                                 
                                    Data nașterii: 4.1.1966
                                    Locul nașterii: Moscova, Rusia
                                    Funcție: Actor și regizor, gazda emisiunii de propagandă TV privind afacerile politice de pe canalul NTV, denumită «International Sawmill with Tigran Keosayan».
                                 
                                 
                                    Dl Tigran Keosayan este un regizor de film și jurnalist care a răspândit propaganda antiucraineană în mass-media rusă. În emisiunea sa de televiziune «Gaterul internațional cu Tigran Keosayan» («International Sawmill with Tigran Keosayan») a portretizat sistematic Ucraina ca fiind o țară slabă și coruptă, care se menține numai datorită ajutorului occidental. A dat de înțeles că autoritățile ucrainene nu sunt legitime. A afirmat în mod repetat că Crimeea aparține Rusiei și că Donbas nu face parte din Ucraina. Dl Keosayan a participat la forumul «Donbasul rusesc» care a fost organizat de autoritățile așa-numitei «Republici Populare Donețk» în Donețk cu scopul de a răspândi doctrina «Donbasului rusesc». A acuzat public Ucraina de escaladarea conflictului.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Emisiunea de televiziune «Gaterul internațional cu Tigran Keosayan» («International Sawmill with Tigran Keosayan») a primit finanțare de la companii deținute de statul rus, care a fost nejustificată din punct de vedere comercial, dar a fost acordată drept recompensă pentru eforturile de propagandist ale dlui Keosayan și pentru loialitatea sa față de Vladimir Putin. Dl Keosayan a regizat un film de propagandă intitulat «Podul Crimeei. Construit cu dragoste», care a glorificat podul din Crimeea care leagă teritoriul Peninsulei Crimeea anexate ilegal de Rusia. Se afirmă că filmul a fost conceput ca un cadou pentru președintele Putin. Alexei Gromov, șeful adjunct al administrației prezidențiale, a contribuit la asigurarea finanțării din partea statului pentru realizarea filmului, datorită căreia dl Keosayan a obținut profit financiar.
                                    Prin urmare, acesta a obținut beneficii din partea factorilor de decizie ruși răspunzători pentru anexarea Crimeei și pentru destabilizarea Ucrainei.
                                 
                                 
                                     
                                 
                              
                                    683.
                                 
                                 
                                    Olga Vladimirovna SKABEYEVA
                                    (Ольга Владимировна СКАБЕЕВА)
                                 
                                 
                                    Data nașterii: 11.12.1984
                                    Funcție: Cofondator și redactor-șef al portalului REGNUM;
                                    Locul nașterii: Volzhsky, Rusia
                                    Funcție: Jurnalist la televiziunea de stat Rossiya-1, conduce un talk-show politic intitulat «60 de minute» (împreună cu soțul ei, Yevgeniy Popov) – cel mai popular talk-show din Rusia
                                    Sexul: feminin
                                 
                                 
                                    Dna Olga Skabeyeva este jurnalistă la canalul de televiziune de stat Rossiya-1. Împreună cu soțul ei Yevgeniy Popov, este gazda celui mai popular talk-show politic din Rusia intitulat «60 de minute», în care a răspândit propagandă antiucraineană și a promovat o atitudine pozitivă față de anexarea Crimeei și acțiunile separatiștilor din Donbas.
                                    În emisiunea sa de televiziune, a descris în mod repetat situația din Ucraina într-un mod părtinitor, afirmând că această țară este un stat artificial, susținut militar și financiar de Occident, prin urmare, este un satelit al Occidentului și un instrument în mâinile NATO. De asemenea, a redus rolul Ucrainei la o «anti-Rusie modernă». Mai mult, a avut deseori invitați precum dl Eduard Basurin, secretarul de presă al comandamentului militar al așa-numitei «Republici Populare Donețk» sau dl Denis Pushilin, conducătorul așa-numitei «Republici Populare Donețk». A dat afară din emisiune un invitat care nu aproba discursuri de propagandă rusă, cum ar fi ideologia «lumea rusă». Dna Skabeyeva pare conștientă de rolul său cinic pe care îl joacă, alături de soțul său, în aparatul de propagandă rusă.
                                    Prin urmare, este responsabilă de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    684.
                                 
                                 
                                    Alexander PONOMARENKO
                                    (Алексaндр Анатольевич ПОНОМАРEНКО)
                                 
                                 
                                    Data nașterii: 27.10. 1964
                                    Locul nașterii: Bilohirsk, RSS Ucraineană
                                    Funcție: oligarh rus, președinte al consiliului de administrație al aeroportului internațional Șeremetievo
                                 
                                 
                                    Alexander Ponomarenko este un oligarh rus și președinte al consiliului de administrație al aeroportului internațional Șeremetievo. Dl Ponomarenko are legături strânse cu alți oligarhi asociați cu Vladimir Putin, precum și cu Sergey Aksyonov, liderul așa-numitei «Republici Crimeea» pe teritoriul Peninsulei Crimeea anexate ilegal. A fost implicat în finanțarea palatului de lângă Gelendzhik, considerat a fi utilizat personal de președintele Putin.
                                    Prin urmare, acesta a oferit în mod activ sprijin material sau financiar factorilor de decizie ruși responsabili de anexarea Crimeei și de destabilizarea Ucrainei.
                                 
                                 
                                    28.2.2022
                                 
                              
                                    685.
                                 
                                 
                                    Modest Alexeyevich KOLEROV
                                    (Модест Алексеевич КОЛЕРОВ)
                                 
                                 
                                    Data nașterii: 12.4.1963
                                    Locul nașterii: Kimovsk, Rusia
                                    Funcție: cofondator și redactor-șef al portalului REGNUM, specializat în spațiul postsovietic. Din 2005 până în 2007 a activat în administrația prezidențială.
                                    Sexul: masculin
                                 
                                 
                                    Modest Kolerov este cofondatorul și redactorul-șef al portalului REGNUM, care a fost utilizat pentru a răspândi discursuri agresive și discriminatorii împotriva Ucrainei și pentru a promova o atitudine pozitivă față de anexarea Crimeei și de acțiunile separatiștilor din Donbas. A prezentat adesea Ucraina drept o țară fascistă sau neonazistă și drept o marionetă prooccidentală. El a afirmat că Ucraina a fost creată în mod artificial de Lenin și Stalin. Potrivit publicațiilor sale, Ucraina îi datorează Rusiei independența sa și, prin urmare, nu merită să se bucure de dreptul de a fi stat suveran. De asemenea, a sugerat că Rusia ar trebui să pună capăt existenței Ucrainei.
                                    În plus, a propus ca Ucraina să fie împărțită între vecinii săi și a amenințat că independența Ucrainei ar reprezenta o amenințare pentru Rusia. A militat în mod activ pentru recunoașterea așa-numitei «Republici Populare Donețk» și a așa-numitei «Republici Populare Luhansk» și pentru mai multe acțiuni ale Rusiei în favoarea separatiștilor din Ucraina de est. A contestat dovezile sprijinului militar acordat de Rusia separatiștilor și a prezentat misiunea OSCE în Ucraina drept părtinitoare și subordonată Kievului.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei, și de obstrucționarea activității organizațiilor internaționale în Ucraina.
                                 
                                 
                                     
                                 
                              
                                    686.
                                 
                                 
                                    Roman Georgievich BABAYAN
                                    (Роман Георгиевич БАБАЯН)
                                 
                                 
                                    Data nașterii: 7.12.1967
                                    Locul nașterii: Baku, Azerbaidjan
                                    Funcție: jurnalist, gazda emisiunii de televiziune «Propriul adevăr» pe canalul NTV și al emisiunii «Dreptul la voce» pe canalul TV Cent. Este, de asemenea, redactorul-șef al postului de radio «Moscova vorbește». De asemenea, este membru al Dumei orașului Moscova.
                                    Sexul: masculin
                                 
                                 
                                    Dl Roman Babayan este jurnalist și membru al Dumei orașului Moscova. El este gazda emisiunii de televiziune «Propriul adevăr» pe canalul NTV și al emisiunii «Dreptul la voce» pe canalul TV Cent. Este, de asemenea, redactorul-șef al postului de radio «Moscova vorbește». El a răspândit propagandă anti-ucraineană și a promovat o atitudine pozitivă a acțiunii separatiștilor din Donbas.
                                    Într-un interviu acordat Ukraina.ru a afirmat în mod clar că orice locuitor din Donbas ar prefera ca regiunea să se alăture Rusiei și a pus sub semnul întrebării dreptul Ucrainei față de propriile sale teritorii. În plus, a acuzat autoritățile ucrainene de persecuții pe criterii de naționalitate în Donbas și, de facto, de genocid și a afirmat că ucrainenii au ucis copii și persoane în vârstă în Donbas. De asemenea, el a susținut discursul Rusiei privind «regimul fascist» din Ucraina. În acest scop, a prezentat o înregistrare indistinctă cu soldați care purtau însemnele marinei naziste germane, descriindu-i drept ucraineni.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    687.
                                 
                                 
                                    Yevgeniy Nikolaevich PRILEPIN
                                    (Евгений Николаевич ПРИЛЕПИН),
                                    alias Zakhar PRILEPIN (în rusă: Захар ПРИЛЕПИН),
                                    alias Yevgeniy LAVLINSKIY (în rusă: Евгений ЛАВЛИНСКИЙ)
                                 
                                 
                                    Data nașterii: 7.7.1975
                                    Locul nașterii: Il’inka, Rusia
                                    Funcție: jurnalist, scriitor, copreședinte al partidului Rusia justă – Patrioți – Pentru adevăr, activist.
                                 
                                 
                                    Dl Prilepin este un activist, jurnalist și scriitor rus, copreședinte al partidului O Rusie dreaptă – Patrioți – Pentru adevăr. El și-a exprimat în public susținerea pentru separatiștii ruși din Crimeea și Donbas. A trimis ajutoare în Donețk și a oferit consiliere liderilor separatiști. A participat la conflictul din Donbas de partea separatiștilor, acționând în calitate de comandant adjunct al unuia dintre batalioanele separatiste și a descris în mod detaliat implicarea sa.
                                    De asemenea, și-a utilizat notorietatea și reputația ca scriitor celebru pentru a răspândi propagandă antiucraineană și pentru a promova o atitudine pozitivă față de anexarea Crimeei și față de acțiunile separatiștilor din Donbas. Dl Prilepin a descris autoritățile ucrainene ca fiind corupte, le-a acuzat de escaladarea conflictului, a afirmat că Kievul este un oraș rusesc și că obiectivul final al Rusiei ar trebui să fie capturarea Kievului. A apărut în filmul documentar de propagandă rus «Crimeea: drumul către acasă», care a glorificat anexarea ilegală a Peninsulei Crimeea de către Rusia.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    688.
                                 
                                 
                                    Anton Vyacheslavovich KRASOVSKY
                                    (Антон Вячеславович КРАСОВСКИЙ),
                                    alias Anton Vyacheslavovich KUZNETSOV-KRASOVSKY (Антон Вячеславович КУЗНЕЦОВ-КРАСОВСКИЙ)
                                 
                                 
                                    Data nașterii: 18.7.1975
                                    Locul nașterii: Podolsk, Rusia
                                    Funcție: activist, jurnalist, propagandist, gazdă a unui talk show intitulat «Antonimele» pe postul RT, un canal de televiziune finanțat de statul rus
                                 
                                 
                                    Dl Anton Krasovsky este jurnalist și gazda emisiunii de televiziune «Antonimele» pe postul RT, un canal de televiziune finanțat de statul rus. A răspândit propagandă antiucraineană. A afirmat că Ucraina este un teritoriu al Rusiei și a denigrat ucrainenii ca națiune. De asemenea, a amenințat Ucraina că va fi invadată de Rusia dacă Ucraina avansează spre aderarea la NATO. El a sugerat că o astfel de acțiune va avea drept rezultat «înlăturarea constituției Ucrainei» și «arderea acesteia pe strada Khreshchatyk». În plus, a sugerat că Ucraina ar trebui să devină parte a Rusiei.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    689.
                                 
                                 
                                    Arkady Viktorovich MAMONTOV
                                    (Аркадий Викторович МАМОНТОВ)
                                 
                                 
                                    Data nașterii: 26.5.1962
                                    Locul nașterii: Novosibirsk, Rusia
                                    Funcție: jurnalist și prezentator TV, gazda emisiunii de televiziune «Programul autorului de Arkady Mamontov» pe canalul TV Rossiya-1, autor de filme documentare.
                                 
                                 
                                    Dl Arkady Mamontov este gazda emisiunii de televiziune «Programul autorului de Arkady Mamontov» și autorul unor filme documentare pentru televiziunea rusă. A răspândit propagandă antiucraineană.
                                    A regizat un film de propagandă în sprijinul anexării ilegale a Crimeei și Sevastopolului, în care a prezentat regimul ucrainean înainte de anexarea ilegală ca fiind haotic și cu totul anarhic. În filmele sale, a prezentat Ucraina drept un centru al neonazismului, fascismului, naționalismului și al sentimentelor antiruse. A exagerat rolul organizațiilor de extremă dreapta în Ucraina. A acuzat Ucraina de politici discriminatorii împotriva culturii și a limbii ruse în Ucraina. A subminat credibilitatea și legitimitatea autorităților ucrainene, sugerând că Euromaidanul a fost o lovitură de stat inspirată din străinătate și că guvernul ucrainian a fost dependent de Statele Unite ale Americii.
                                    Prin urmare, este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    690.
                                 
                                 
                                    Sergei Mikhailovich PINCHUK
                                    (Сергей Михайлович ПИНЧУК)
                                 
                                 
                                    Data nașterii: 26.7.1971
                                    Locul nașterii: Sevastopol, RSS Ucraineană, (în prezent Ucraina)
                                    Funcție: viceamiral, prim-comandant-șef adjunct al Flotei Mării Negre
                                 
                                 
                                    Sergey Pinchuk este vice-amiral și prim-comandant-șef adjunct al Flotei Mării Negre, care este subordonată Districtului militar de sud al forțelor armate ruse și a fost implicat în acțiuni militare împotriva Ucrainei.
                                    De la mijlocul lunii octombrie 2021, forțele militare ruse s-au angajat într-o concentrare fără precedent de trupe la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. În acest context, numeroși observatori și factori de decizie și-au exprimat îngrijorarea legată de o posibilă nouă invadare a Ucrainei de către Rusia și legată de alte acțiuni agresive. Forțele din Flota Mării Negre au luat parte la exerciții militare de mare amploare lângă și în interiorul frontierelor Ucrainei.
                                    După decizia lui Vladimir Putin de a recunoaște așa-numita «Republică Populară Donețk» și așa-numita «Republică Populară Luhansk», soldați aparținând Districtului militar de sud au pătruns pe teritoriul acestor două republici autoproclamate. La 24 februarie 2022, când Rusia a lansat invazia militară pe scară largă în Ucraina, trupele ruse din cadrul Flotei Mării Negre au efectuat operațiuni în Mariupol și Odesa.
                                    Prin urmare, Sergei Pinchuk este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    691.
                                 
                                 
                                    Alexey Yurevich AVDEEV
                                    (Алексей Юрьевич АВДЕЕВ)
                                 
                                 
                                    Data nașterii: 17.5.1967
                                    Locul nașterii: Tașkent, URSS (în prezent Uzbekistan)
                                    Funcție: locotenent-general, comandant-adjunct al Districtului militar de sud
                                    Sexul: masculin
                                 
                                 
                                    Alexey Avdeev este comandant adjunct al Districtului militar de sud al Rusiei, care a fost implicat în acțiuni militare împotriva Ucrainei.
                                    În ultima perioadă, Ucraina a devenit principala țintă a Districtului militar de sud. Din acest motiv, a fost formată noua Armată a 8-a, iar prezența Districtului pe teritoriul peninsulei Crimeea, anexată ilegal, a fost extinsă. De la mijlocul lunii octombrie 2021, forțele militare ruse s-au angajat într-o concentrare fără precedent de trupe la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. În acest context, numeroși observatori și factori de decizie și-au exprimat îngrijorarea legată de o posibilă nouă invadare a Ucrainei de către Rusia sau legată de alte acțiuni agresive. Trupe din Districtul militar de sud au efectuat exerciții militare în zone care înconjoară Ucraina și au transferat grupuri tactice de artilerie și batalioane tactice în peninsula Crimeea. După decizia lui Vladimir Putin de a recunoaște așa-numita «Republică Populară Donețk» și așa-numita «Republică Populară Luhansk», soldați aparținând Districtului militar de sud au pătruns pe teritoriul acestor două republici autoproclamate. Districtul militar de sud a supervizat totodată exercițiile militare ale forțelor armate ale «republicilor» separatiste.
                                    Prin urmare, Alexey Avdeev este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                    28.2.2022
                                 
                              
                                    692.
                                 
                                 
                                    Rustam Usmanovich MURADOV
                                    (МУРАДОВ Рустам Усманович)
                                 
                                 
                                    Data nașterii: 21.3.1973
                                    Locul nașterii: Dagestan, Rusia
                                    Funcție: locotenent-general, comandant-adjunct al Districtului militar de sud
                                    Sexul: masculin
                                 
                                 
                                    Rustam Muradov este general-locotenent și comandant-adjunct al Districtului militar de sud, care a fost implicat în acțiuni militare împotriva Ucrainei.
                                    În ultima perioadă, Ucraina a devenit principala țintă a Districtului militar de sud. Din acest motiv, a fost formată noua Armată a 8-a, iar prezența Districtului pe teritoriul peninsulei Crimeea, anexată ilegal, a fost extinsă. De la mijlocul lunii octombrie 2021, forțele militare ruse s-au angajat într-o concentrare fără precedent de trupe la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. În acest context, numeroși observatori și factori de decizie și-au exprimat îngrijorarea legată de o posibilă nouă invadare a Ucrainei de către Rusia sau legată de alte acțiuni agresive. Trupe din Districtul militar de sud au efectuat exerciții militare în zone adiacente Ucrainei și au transferat echipamente de artilerie și grupuri tactice de batalioane în peninsula Crimeea. Districtul militar de sud a supervizat totodată exercițiile militare ale forțelor armate ale «republicilor» separatiste. După decizia lui Vladimir Putin de a recunoaște așa-numita «Republică Populară Donețk» și așa-numita «Republică Populară Luhansk», soldați aparținând Districtului militar de sud au pătruns pe teritoriul acestor două republici autoproclamate. La 24 februarie 2022, Rusia a lansat o invazie militară la scară largă a Ucrainei.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, Rustam MURADOV este responsabil de sprijinirea activă sau punerea în aplicare a unor acțiuni și politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                     
                                 
                              
                                    693.
                                 
                                 
                                    Andrey Ivanovich SYCHEVOY
                                    (Андрей Иванович СЫЧЕВОЙ)
                                 
                                 
                                    Data nașterii: 16.5.1969
                                    Locul nașterii: satul Troitskaya, districtul Krymsky, teritoriul Krasnodar, URSS
                                    Funcție: general-locotenent, comandant al Armatei a 8-a gardiste a trupelor combinate a Districtului militar de sud
                                    Sexul: masculin
                                 
                                 
                                    Andrey Sychevoy este general-locotenent și comandant al Armatei a 8-a gardiste a trupelor combinate a Districtului militar de sud, care a fost implicată în acțiuni militare împotriva Ucrainei.
                                    În ultima perioadă, Ucraina a devenit principala țintă a Districtului militar de sud. Din acest motiv, a fost formată noua Armată a 8-a, iar prezența Districtului pe teritoriul peninsulei Crimeea, anexată ilegal, a fost extinsă. De la mijlocul lunii octombrie 2021, forțele militare ruse s-au angajat într-o concentrare fără precedent de trupe la frontiera cu Ucraina sau în apropierea acesteia, precum și în interiorul regiunii ocupate din Crimeea, care aparține Ucrainei. În acest context, numeroși observatori și factori de decizie și-au exprimat îngrijorarea legată de o posibilă nouă invadare a Ucrainei de către Rusia sau legată de alte acțiuni agresive. Trupe din Districtul militar de sud au efectuat exerciții militare în zone adiacente Ucrainei și au transferat echipamente de artilerie și grupuri tactice de batalioane în peninsula Crimeea. Districtul militar de sud a supervizat totodată exercițiile militare ale forțelor armate ale „republicilor” separatiste. După decizia lui Vladimir Putin de a recunoaște așa-numita „Republică Populară Donețk” și așa-numita „Republică Populară Luhansk”, soldați aparținând Districtului militar de sud au pătruns pe teritoriul acestor două republici autoproclamate. La 24 februarie 2022, Rusia a lansat o invazie militară la scară largă a Ucrainei.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, Andrey Sychevoy este responsabil de sprijinirea activă sau punerea în aplicare a unor acțiuni sau politici care subminează sau amenință integritatea teritorială, suveranitatea și independența Ucrainei, precum și stabilitatea și securitatea Ucrainei.
                                 
                                 
                                     
                                 
                              
                                    694.
                                 
                                 
                                    Gennady Nikolayevich TIMCHENKO
                                    (Геннадий Николаевич ТИМЧЕНКО)
                                 
                                 
                                    Funcție: proprietar al grupului privat de investiții Volga Group (Grupul Volga)
                                    Data nașterii: 9.11.1952
                                    Locul nașterii: Leninakan, Uniunea Sovietică (în prezent Gyumri, Armenia)
                                    Cetățenie: armeană, rusă, finlandeză
                                    Sexul: masculin
                                 
                                 
                                    Gennady Timchenko este o veche cunoștință de-a președintelui Federației Ruse, Vladimir Putin, fiind descris de mulți drept unul dintre oamenii săi de încredere.
                                    Beneficiază de pe urma legăturilor sale cu factorii de decizie ruși. Este fondatorul și acționarul Grupului Volga, un grup de investiții care deține un portofoliu de investiții în sectoare-cheie ale economiei Rusiei. Grupul Volga își aduce o contribuție semnificativă la economia rusă și la dezvoltarea acesteia.
                                    Gennady Timchenko este totodată acționar al Bank Rossiya, bancă considerată banca personală a înalților funcționari ai Federației Ruse. De la anexarea ilegală a Crimeei, Bank Rossiya a deschis filiale pe întreg teritoriul Crimeei și al Sevastopolului, consolidând astfel integrarea acestora în Federația Rusă.
                                    În plus, Bank Rossiya are participații importante în Grupul național al mass-media care, la rândul său, controlează televiziunile care sprijină în mod activ politicile guvernului rus de destabilizare a Ucrainei.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, el este responsabil pentru sprijinirea unor acțiuni și politici care subminează integritatea teritorială, suveranitatea și independența Ucrainei.
                                    Este, de asemenea, responsabil de a fi oferit sprijin material și financiar și de a fi obținut beneficii de pe urma factorilor de decizie ruși responsabili de anexarea Crimeei și de destabilizarea Ucrainei.
                                 
                                 
                                     
                                 
                              
                                    695.
                                 
                                 
                                    Alexey Alexandrovits MORDASCHOV
                                    (Алексей Александрович МОРДАШОВ)
                                 
                                 
                                    Funcție: președinte al Severstal și al Severgroup
                                    Data nașterii: 26.9.1965
                                    Locul nașterii: Cherepovets, Rusia
                                    Cetățenie: rusă
                                    Sexul: masculin
                                    Asociați: Yuriy KOVALCHUK; Nikolay SHAMALOV
                                 
                                 
                                    Alexey Mordaschov beneficiază de pe urma legăturilor sale cu factorii de decizie ruși. Este președintele companiei Severgroup. Compania sa este acționară a Bank Rossiya, din acțiunile căreia el deținea în 2017 circa 5,4 %, banca fiind considerată banca personală a înalților funcționari ai Federației Ruse. De la anexarea ilegală a Crimeei, Bank Rossiya a deschis filiale pe întreg teritoriul Crimeei și al Sevastopolului, consolidând astfel integrarea acestora în Federația Rusă.
                                    În plus, Severgroup are participații considerabile în Grupul național al mass-media care, la rândul său, controlează televiziunile care sprijină în mod activ politicile guvernului rus de destabilizare a Ucrainei.
                                    În plus, Severgroup deține în proprietate compania JSC Power Machines, care este răspunzătoare pentru vânzarea unui număr de patru turbine eoliene către peninsula ocupată Crimeea.
                                 
                                 
                                    28.2.2022
                                 
                              
                                     
                                 
                                 
                                     
                                 
                                 
                                     
                                 
                                 
                                    Prin urmare, el este responsabil pentru sprijinirea unor acțiuni și politici care subminează integritatea teritorială, suveranitatea și independența Ucrainei.
                                    Este, de asemenea, responsabil de a fi oferit sprijin material și financiar și de a fi obținut beneficii de pe urma factorilor de decizie ruși responsabili de anexarea Crimeei și de destabilizarea Ucrainei.
                                 
                                 
                                     
                                 
                              
                                    696.
                                 
                                 
                                    Peter Mikhaylovich FRADKOV
                                    (Петр Михайлович ФРАДКОВ)
                                 
                                 
                                    Funcție: președintele PJSC Promsvyazbank
                                    Data nașterii: 7.2.1978
                                    Locul nașterii: Moscova, Rusia
                                    Sexul: masculin
                                 
                                 
                                    Petr Fradkov este președintele PJSC Promsvyazbank și singurul organ de conducere executivă al băncii. Promsvyazbank este o bancă deținută de statul rus care oferă sprijin financiar sectorului de apărare rus și armatei ruse, în timp ce aceasta este responsabilă de desfășurarea masivă a trupelor ruse de-a lungul frontierei cu Ucraina și de prezența trupelor ruse în peninsula Crimeea.
                                    Promsvyazbank se află sub comanda directă a președintelui Federației Ruse, Vladimir Putin, și, prin urmare, oferă sprijin financiar și material factorilor de decizie ruși responsabili pentru destabilizarea Ucrainei și anexarea ilegală a Crimeei.
                                    Promsvyazbank desfășoară activități în peninsula Crimeea.
                                    Prin urmare, în calitatea sa de președinte al Promsvyazbank, este responsabil pentru sprijinirea unor acțiuni și politici care subminează integritatea teritorială, suveranitatea și independența Ucrainei.
                                 
                                 
                                    28.2.2022
                                 
                              
                  
                        2.
                     
                     
                        Entități
                        
                                     
                                 
                                 
                                    Nume
                                 
                                 
                                    Date de identificare
                                 
                                 
                                    Motive
                                 
                                 
                                    Data includerii pe listă
                                 
                              
                                    56.
                                 
                                 
                                    Gas Industry Insurance Company SOGAZ (Compania de asigurări a industriei gazului SOGAZ)
                                    (Акционерное общество «Страховое общество газовой промышленности» АО «СОГАЗ»)
                                 
                                 
                                    Adresă: Sakharov boulevard 10, Moscow, 107078, Russian Federation
                                    Telefon:
                                    +7 8(495) 234-44-24
                                    +7 8 800 333 0 888
                                    Website: https://sogaz.ru
                                    E-mail: sogaz@sogaz.ru; cf@sogaz.ru
                                 
                                 
                                    Societatea pe acțiuni «Gas Industry Insurance Company SOGAZ» a asigurat construirea infrastructurii feroviare care unește podul peste strâmtoarea Kerci și portul Taman, reasigurând totodată construirea podului peste strâmtoarea Kerci. Prin urmare, societatea a sprijinit consolidarea integrării peninsulei Crimeea, anexată în mod ilegal, în Federația Rusă, fapt care, la rândul său, a subminat și mai mult integritatea teritorială, suveranitatea și independența Ucrainei.
                                 
                                 
                                    28.2.2022”